<classify> MARGRETH MWANGAMBAKUTUDARCO Na TUNU NASSOR -DAR ES SALAAM WAZIRI Mkuu Mstaafu na Mjumbe wa kamati Kuu ya Chama Cha Demokrasia na MaendeleoChadema, Edward Lowassa jana alikwenda kumjulia hali Mbunge wa Bunda Mjini, Esther Bulaya ambaye amelazwa Hospitali ya Taifa ya Muhimbili MNH. Bulaya amelazwa wodi namba 18 Sewa Haji baada ya kufikishwa hospitalini hapo Agosti 21, mwaka huu saa tano usiku akitokea Hospitali ya Rufaa ya Mkoa wa Mara. Hali ya mbunge huyo ilibadilika ghafla alipokuwa katika Hospitali ya Wilaya ya Tarime baada ya kuugua akiwa mahabusu kwenye kituo cha polisi Tarime alipokuwa ameshikiliwa. Akizungumza na MTANZANIA jana, Ofisa Habari wa Chadema Tumaini Makene alisema Lowassa alikwenda Muhimbili kumjulia hali Bulaya jana mchana. Taarifa nilizonazo ni kwamba mzee Lowassa amekwenda kumwona na kumjulia hali Bulaya Muhimbili mchana wa leo jana, alisema Makene. Naye Ofisa Uhusiano wa Muhimbili, John Stephen alisema Lowassa amemtembelea Bulaya wodini hapo asubuhi ya jana na kwamba afya yake imeendelea kuimarika. Hata mimi nimetoka kumwona Bulaya muda si mrefu nimemkuta yupo vizuri, ameweza kula mwenyewe na kutembea bila kusaidiwa, alisema John.  <topic>: KITAIFA 